b'\n_START_ARTICLE_\nT. J. Dillashaw\n_START_SECTION_\nPaini\n_START_PARAGRAPH_\nDillashaw paini high schoolissa Jan Schulzin valmennuksessa ja oli nelinkertainen karsija ja kaksinkertainen Kalifornian osavaltion (CIF) karsija. Toisena vuotenaan h\xc3\xa4n sijoittui viidenneksi CIF osavaltion mestaruuskisoissa. Dillashaw:n painitilasto oli tuona kautena 45\xe2\x80\x937. Kolmantena vuotena h\xc3\xa4n sijoittui toiseksi CIF osavaltion mestaruuskisoissa ja saavutti kauden aikana tilastoksi 52\xe2\x80\x936.\n_START_SECTION_\nYliopisto\n_START_PARAGRAPH_\nMenestyksekk\xc3\xa4\xc3\xa4n high school painiuran my\xc3\xb6t\xc3\xa4 h\xc3\xa4n sai apurahaa jatkaakseen painimista Kalifornian osavaltionyliopiston joukkueessa Cal State Fullerton Titansissa. Kaudella 2005\xe2\x80\x932006 Dillashaw:n ensimm\xc3\xa4isen lukuvuoden painitilastoksi j\xc3\xa4i 14\xe2\x80\x9316. H\xc3\xa4n matkusti kes\xc3\xa4ll\xc3\xa4 2006 ukrainaan harjoitellaakseen lis\xc3\xa4\xc3\xa4 painia. Toisena lukuvuotena Dillashaw oli menestyksekk\xc3\xa4\xc3\xa4mpi tilastolla 17\xe2\x80\x9314. Huhtikuussa 2007 h\xc3\xa4n sijoittui kuudenneksi yliopiston kreikkalais-roomalaisen painin mestaruuskilpailuissa Akron, Ohiossa alle 60-kiloisten sarjassa. Dillashaw sijoittui my\xc3\xb6s nelj\xc3\xa4nneksi 2007 Pac-10 mestaruuskilpailuissa. Seuraavana vuonna 2008 Dillashaw sijoittui samaisessa  Pac-10 mestaruuskilpailuissa nelj\xc3\xa4nneksi tilastolla 22\xe2\x80\x9310 nelj\xc3\xa4ll\xc3\xa4 sel\xc3\xa4tyksell\xc3\xa4. H\xc3\xa4net oli rankattu viimeisen\xc3\xa4 lukuvuotena yhdysvaltain kymmenenneksi parhaaksi painijaksi 60-kiloisten sarjassa. H\xc3\xa4n oli uransa aikana my\xc3\xb6s kilpaillut kolmesti NCAA:n karsinnoissa.\n_START_SECTION_\nVapaaottelu\n_START_PARAGRAPH_\nValmistuttuaan Fullertonin yliopistosta Dillashaw siirtyi vapaaottelun pariin. H\xc3\xa4nen yliopisto painivalmentaja Mark Mu\xc3\xb1oz kutsui Dillashaw:n Reign Training Centeriin harjoittelemaan vapaaottelua. Puolentoista vuoden j\xc3\xa4lkeen Mu\xc3\xb1oz ehdotti Dillashaw:ta liittym\xc3\xa4\xc3\xa4n Team Alpha Maleen. H\xc3\xa4n otteli amat\xc3\xb6\xc3\xb6rin\xc3\xa4 2\xe2\x80\x930 tilastolla ennen ammattilaiseksi siirtymist\xc3\xa4.'